पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार के द्वारा पंचायत के मुखिया व पंचायत सचिव का डोंगल बनवाया गया है। परन्तु पंचायत के मुखिया का डोंगल विभाग द्वारा एक्टिवेट नही करने से पंचायत के विकास का कार्य बाधित है। जिसको लेकर सेमरा पंचायत के मुखिया तेरस राम ने बताया कि दो माह पूर्व डोंगल बनाया गया। दर्जनों बार विभाग के अधिकारी को शिकायत की गई। परन्तु उनकी डोंगल की मैपिंग तक नही कराई गई। मुखिया ने बताया पंचायत में 15 वे वित्त का 15 लाख रुपया पंचायत के खाते में पड़ा हुआ है। राशि निकासी नही होने के कारण उसे विकास का काम नहीं हो रहा है। उन्होंने बताया कि 15 वे वित्त की राशि का पंचायत में पोखरा की उड़ाही, नाला निर्माण, पीसीसी, श्मशान घाट का निर्माण, बाजार शेड, सैरात, चबूतरा, पंचायत के भवन के जीर्णोद्धार में खर्च करना है।
आगे उन्होंने कहा कि बंजरिया प्रखंड जिले का निचला इलाका में आता है। मई माह से बरसात शुरू हो जाता है। वही जून से मॉनसून शुरू हो जाता है। साथ ही जून से पंचायत के जनप्रतिनिधियों का कार्यकाल भी समाप्त हो रहा है। यदि अभी काम शुरू नही हुआ तो बाद में नही हो सकता। साथ ही जनप्रतनिधियों के द्वारा नही होने पर अधिकारी अपनी मनमानी करेंगे। जहां विकास होना चाहिए वहां नही हो पायेगा। जनप्रतनिधियों द्वारा इसे पंचायत समिति की बैठक में पारित कराया गया था। जिसमे प्राथमिकता के आधार पर जनप्रतिनिधी कार्यों को पूरा कर पाते। मुखिया इस पैसे को खर्च नही कर सकते परन्तु अधिकारी इस मद से मास्क खरीद कर वितरित कर रहे है।
अधिकारी बोले-दाे दिन में आएगा नया निर्देश
वही जिला पंचायती राज पदाधिकारी सादिक अख्तर से जब बात की गई तो उन्होंने बताया कि इस तरह का कोई निर्देश नही आया है। मुखिया संघ के जिलाध्यक्ष सह पंचरुखा पश्चिमी के मुखिया कुमार मनोज सिंह ने बताया कि मंगलवार को हम लोगों की ऑनलाइन बैठक प्रधान सचिव अमृत लाल मीणा के साथ हुई। जिसमें हमने इस मुद्दे को प्रमुखता से उठाया। जिसमे उन्होंने कहा कि जिस एजेंसी से आपने डोंगल बनवाया है। उस एजेंसी पर दबाव बनाइये की आपका डोंगल एक्टिवेट करे। वही पंचायत सचिव, कार्यपालक सहायक, विकास मित्र, आवास सहायक व किसान सलाहकार के द्वारा पंचायत में मास्क वितरण पर बात हुई। जिस पर प्रधान सचिव ने कहा कि पंचायत चुनाव को लेकर सरकारी कर्मी को वितरण का निर्देश दिया गया था। परन्तु पंचायत चुनाव टल जाने के कारण अब जन प्रतिनिधि ही वितरण करेंगे। इसको लेकर दो दिनों के अंदर नया पत्र जिले को भेज दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn